INDOKOLÁS

1. A JAVASLAT HÁTTERE

(1) A közös halászati politika hatálya kiterjed a halászati és akvakultúra-termékeket érintő európai uniós autonóm kereskedelmi intézkedésekre. A közös halászati politika jelenlegi reformja[1] miatt a halászati termékekre vonatkozó autonóm kereskedelmi intézkedéseket is felül kell vizsgálni, hogy a politika reformjának célkitűzésével összhangban nagyobb mértékű egyszerűsítés, rugalmasság, átláthatóság és koherencia legyen biztosítható.

(2) Az Európai Unió bizonyos halászati termékek tekintetében jelentős behozatalra szorul. Halászati termékek tekintetében az Európai Unió importfüggősége emelkedett az elmúlt 15 évben: az EU önellátó képessége 57%-ról 38%-ra zsugorodott. A halászati és akvakultúra-termékeket érintő autonóm kereskedelmi intézkedések fő célja, hogy az uniós halfeldolgozó ipar csökkentett vámmal vagy vámmentesen hozhasson be nyersanyagokat további feldolgozásra harmadik országokból.

(3) E rendelet három, halászati termékek autonóm vámkontingenseire és vámfelfüggesztésére vonatkozó hatályos rendelkezést helyettesít, egyesít, illetve módosít, nevezetesen:

(4) Az egyes halászati termékekre vonatkozó autonóm közösségi vámkontingensek 2010 és 2012 közötti időszakra történő megnyitásáról és kezeléséről és a 824/2007/EK rendelet hatályon kívül helyezéséről szóló, 2009. október 26-i 1062/2009/EK tanácsi rendeletet[2] annak biztosítására, hogy az uniós ipar bizonyos halászati termékekkel való ellátása megfelelő feltételekkel történjen.

(5) A halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendelet[3] 28. cikkét és VI. mellékletét, amelyek egyes halászati termékekre (7 termék) vonatkozó vámok felfüggesztésének szabályozását foglalják magukban.

(6) Az egyes mezőgazdasági, halászati és ipari termékek tekintetében a közös vámtarifában rögzített autonóm vámtételek felfüggesztéséről és az 1255/96/EK rendelet hatályon kívül helyezéséről szóló, 2011. december 19-i 1344/2011/EU tanácsi rendeletet[4], amely egyes halászati termékek (5 termék) esetében korlátozott számú vámfelfüggesztésről rendelkezik.

(7) A meglévő felfüggesztések kellő mennyiségű vámkontingensekké alakulnak ahhoz, hogy az uniós feldolgozók előre tervezhessenek.

2. AZ ÉRDEKELTEKKEL FOLYTATOTT KONZULTÁCIÓK EREDMÉNYEI ÉS HATÁSVIZSGÁLATOK

Az uniós feldolgozók és az Európai Unió számos tagállama kérvényezte a halászati termékekre vonatkozó autonóm kereskedelmi intézkedések folytatását, hogy biztosított legyen az uniós halfeldolgozó-ipar ellátása.

A halászati és akvakultúra-ágazati tanácsadó bizottság keretében 2011 szeptembere és 2012 februárja között konzultációk folytak az uniós termelőkkel és feldolgozókkal.

A 104/2000/EK tanácsi rendeletben előírt irányítóbizottság 2011 októbere és 2012 januárja között folytatott konzultációkat az Európai Unió tagállamaival.

A halászati termékeket érintő egyoldalú kereskedelmi vonatkozású intézkedéseket a közelmúltban értékelték a közös piacszervezés (KPSZ) hatásvizsgálatában. Ezen túlmenően, mivel az 1344/2011/EU tanácsi rendeletben foglalt halászati termékekre vonatkozó vámfelfüggesztésekről van szó, a jövőbeli rendszer egy olyan meglévő rendszer átültetése lesz, amelyben a halászati termékek csupán jelentéktelen hányadot képviselnek; a jövőbeli rendszert a gazdasági vámkérdésekkel foglalkozó csoport uniós tagállamaival egyeztetve az Európai Bizottság hathavonta ellenőrzi.

E rendelet legfőbb hatása mindenesetre az Európai Unió költségvetését érintő bevételkiesés, ugyanakkor vámkedvezményeket és versenyképes nyersanyagot biztosít a haltermékek uniós feldolgozóinak. Általában véve a halászati termékek autonóm vámkontingensek hatálya alá tartozó behozatala a halászati és akvakultúra-termékek teljes uniós importértékének hozzávetőlegesen 4,5%-át, míg a halászati és akvakultúra-termékek vámfelfüggesztés hatálya alá tartozó behozatala a halászati termékek teljes uniós importértékének körülbelül 5,2%-át teszi ki. A halászati és akvakultúra-termékek vonatkozásában az autonóm vámkontingensek és a vámfelfüggesztések éves szinten körülbelül 175 millió EUR bevételkiesést jelentenek az EU költségvetésében.

Az autonóm vámkontingensek és a vámfelfüggesztések ugyanakkor pozitívan befolyásolják az uniós halfeldolgozó ipar versenyképességét. Ezenkívül elősegítik a munkahelyek megőrzését és a munkahelyteremtést, valamint az EU egyes tagállamaiban és ágazataiban fokozzák a termelést.

3. A JAVASLAT JOGI ELEMEI

Jogalap

Az Európai Unió működéséről szóló szerződés 31. cikke.

A szubszidiaritás elve

A közös vámtarifa vámtételei az Európai Unió kizárólagos hatáskörébe tartoznak. A szubszidiaritás elve ezért nem alkalmazható ezekre a rendelkezésekre.

Az arányosság elve

A javaslat megfelel az arányosság elvének a következők miatt:

A vámunió közös politika, ezért a Tanács által elfogadott rendelet által kell végrehajtani.

4. KÖLTSÉGVETÉSI VONZATOK

Ld. az alábbi pénzügyi kimutatást.

2012/0174 (NLE)

Javaslat

A TANÁCS RENDELETE

a 104/2000/EK és az 1344/2011/EU rendelet módosításáról, az 1062/2009/EK rendelet hatályon kívül helyezéséről, valamint az uniós feldolgozók egyes halászati termékekkel való ellátásának 2013 és 2015 közötti időszakra történő biztosítását szolgáló kereskedelmi vonatkozású intézkedésekről

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 31. cikkére,

tekintettel az Európai Bizottság javaslatára[5],

mivel:

(1) A közös halászati politika hatálya kiterjed az uniós halászati és akvakultúra-termékeket érintő autonóm kereskedelmi intézkedésekre. A közös halászati politika reformja miatt az autonóm kereskedelmi intézkedéseket is felül kell vizsgálni, hogy a reform céljaival összhangban egyszerűbbé, rugalmasabbá, átláthatóbbá és koherensebbé váljanak.

(2) Az Európai Unió egyes halászati termékekkel való ellátása jelenleg a harmadik országokból történő behozataltól függ. Halászati termékek tekintetében az Európai Unió importfüggősége emelkedett az elmúlt 15 évben: az EU önellátó képessége 57%-ról 38%-ra zsugorodott. A halászati termékek uniós előállításának veszélyeztetését elkerülendő, és az uniós feldolgozóipar szükségleteinek megfelelő biztosítása végett számos termék vámját indokolt részlegesen vagy teljesen felfüggeszteni a kellő mennyiséget képviselő vámkontingenseken belül. Az uniós termelők egyenlő versenyfeltételeinek biztosítása érdekében az Európai Unió piacán lévő egyedi halászati termékek érzékeny jellegét is figyelembe kell venni.

(3) Az 1062/2009/EK tanácsi rendelet[6] egyes halászati termékekre vonatkozóan autonóm közösségi vámkontingensek 2010 és 2012 közötti időszakra történő megnyitásáról és kezeléséről rendelkezik. Az említett rendeletet indokolt hatályon kívül helyezni és egy új rendelettel felváltani annak érdekében, hogy a 2013 és 2015 közötti időszakban az uniós ipar számára a megfelelő ellátási feltételek legyenek biztosítottak.

(4) A halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendelet[7] 28. cikke és VI. melléklete felfüggesztett egyes halászati termékekre vonatkozó vámokat. Ezek a felfüggesztések legkésőbb akkor vesztik hatályukat, amikor az Európai Parlament és a Tanács a halászati és akvakultúra-termékek közös piacszervezéséről javasolt új rendelete[8] hatályba lép. Annak érdekében, hogy egyes halászati termékek folytonosan jelen legyenek az Európai Unióban, e felfüggesztések részleges vagy teljes helyettesítésére számos autonóm vámkontingenst kell létrehozni. Következésképpen indokolt elhagyni a 104/2000/EK rendelet 28. cikkét és VI. mellékletét. Az import kiszámíthatóságának és folytonosságának biztosítása végett szükséges, hogy az új autonóm vámkontingensek mennyisége megfelelő legyen.

(5) Az egyes mezőgazdasági, halászati és ipari termékek tekintetében a közös vámtarifában rögzített autonóm vámtételek felfüggesztéséről és az 1255/96/EK rendelet hatályon kívül helyezéséről szóló, 2011. december 19-i 1344/2011/EU tanácsi rendelet[9] halászati termékek korlátozott számú vámfelfüggesztéséről rendelkezik. Annak érdekében, hogy a halászati termékekre vonatkozó uniós autonóm kedvezmények rendszere és eljárásmódja egyszerűbb és koherensebb legyen, e felfüggesztések helyettesítésére több autonóm vámkontingenst kell létrehozni. Következésképpen az 1344/2011/EK rendelet mellékletében indokolt törölni a halászati termékekre vonatkozó bejegyzéseket. Az import kiszámíthatósága és folytonossága érdekében gondoskodni kell arról, hogy az új autonóm vámkontingensek mennyisége megfelelő legyen.

(6) Az e rendeletben előírt vámkontingensekhez valamennyi uniós importőr számára egyenlő és állandó hozzáférést kell biztosítani, továbbá a kontingensekre megállapított vámtételeket a vámkontingensek kimerítéséig megszakítás nélkül kell alkalmazni az érintett termékek valamennyi tagállamba történő importjára.

(7) A vámkontingensek közös kezelésének hatékonysága érdekében a tagállamok számára indokolt engedélyezni, hogy a kontingens mennyiségéből levonják a tényleges importjuknak megfelelő szükséges mennyiségeket. A kezelés e módszere szoros együttműködést tesz szükségessé a tagállamok és a Bizottság között, ezért a Bizottságnak képesnek kell lennie arra, hogy nyomon kövesse a kontingensek felhasználásának mértékét, valamint hogy erről kellően tájékoztassa a tagállamokat.

(8) A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet[10] rendelkezik a vámkontingens-kezelési rendszerről, amely a szabad forgalomba bocsátási nyilatkozatok elfogadása időpontjának időrendi sorrendjét követi. Az e rendelettel megnyitott vámkontingenseket a Bizottság és a tagállamok kezelik a fenti rendszerrel összhangban.

ELFOGADTA EZT A RENDELETET:

1. cikk

1. A mellékletben felsorolt termékekre kivetett behozatali vámokat a vámkontingenseken belül, a megadott vámtételek mellett fel kell függeszteni a mellékletben jelzett időszakokra és mennyiségekre.

2. cikk

Az 1. cikkben említett vámkontingenseket a 2454/93/EGK rendelet 308a. és 308b. cikkével, valamint a 308c. cikk (1) bekezdésével összhangban kell kezelni.

3. cikk

A Bizottság és a tagállami vámhatóságok szorosan együttműködnek e rendelet alkalmazásának megfelelő kezelése és ellenőrzése érdekében.

4. cikk

1. Az 1062/2009/EK rendelet hatályát veszti.

2. A 104/2000/EK rendelet 28. cikke és a VI. melléklete hatályát veszti.

3. Az 1344/2011/EU rendelet mellékletében a 0302 89 90 30, 0302 90 00 95, 0303 90 90 91, 0305 20 00 11, 0305 20 00 30, 1604 11 00 20, 1604 32 00 10, 1605 10 00 11 és 1605 10 00 19 TARIC-kód alá tartozó halászati termékekre vonatkozó bejegyzéseket el kell hagyni.

5. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ezt a rendeletet 2013. január 1-jétől 2015. december 31-ig kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

MELLÉKLET

Tételszám || KN-kód || TARIC-kód || Árumegnevezés || Kontingens éves mennyisége (tonnában) || Kontingens vámtétele || Kontingens-időszak

09.2759 || ex 0302 51 10 ex 0302 51 90 ex 0302 59 10 ex 0303 63 10 ex 0303 63 30 ex 0303 63 90 ex 0303 69 10 || 20 10 10 10 10 10 10 || Tőkehal (Gadus morhua, Gadus ogac, Gadus macrocephalus), valamint a Boreogadus saida fajhoz tartozó halak, a máj és az ikra kivételével, frissen, hűtve vagy fagyasztva, feldolgozás céljára (1) (2) || 60 000 || 0% || 2013.1.1.–2015.12.31.

09.2765 || ex 0305 62 00 ex 0305 69 10 || 20 25 29 10 || Tőkehal (Gadus morhua, Gadus ogac, Gadus macrocephalus), valamint a Boreogadus saida fajhoz tartozó halak sózva vagy sós lében tartósítva, de nem szárítva és nem füstölve, feldolgozás céljára (1) (2) || 2 600 || 0% || 2013.1.1.–2015.12.31.

09.2776 || ex 0304 71 10 ex 0304 71 90 ex 0304 95 21 ex 0304 95 25 || 10 10 10 10 || Tőkehal (Gadus morhua, Gadus macrocephalus), fagyasztott filé és egyéb fagyasztott húsok, feldolgozás céljára (1) (2) || 23 000 || 0% || 2013.1.1.–2015.12.31.

09.2761 || ex 0304 79 50 ex 0304 79 90 ex 0304 99 99 || 10 11 17 85 || Kék gránátoshal (Macruronus spp.), fagyasztott filé és egyéb fagyasztott húsok, feldolgozás céljára (1) (2) || 20 000 || 0% || 2013.1.1.–2015.12.31.

09.2794 || ex 0306 16 99 ex 0306 26 90 ex 1605 21 90 ex 1605 29 00 || 20 12 92 45 50 || A Pandalus borealis fajhoz tartozó garnélarák, héjában is, frissen, hűtve vagy fagyasztva, feldolgozás céljára; főzve és héjától megfosztva, feldolgozás céljára (1) (2) (4) || 33 300 || 0% || 2013.1.1.–2015.12.31.

09.2800 || ex 16052190 ex16052900 || 55 60 || A Pandalus jordani fajhoz tartozó garnélarák, főzve és tisztítva, feldolgozás céljára (1) (2) (4) || 5 000 || 0% || 2013.1.1.–2015.12.31.

09.2802 || ex 03061792 ex 03062799 || 10 10 || A Penaeus vannamei fajhoz tartozó garnélarák, héjában is, frissen, hűtve vagy fagyasztva, feldolgozás céljára (1) (2) || 20 000 || 0% || 2013.1.1.–2015.12.31.

09.2760 || ex 0303 66 11 ex 0303 66 12 ex 0303 66 13 ex 0303 66 19 ex 0303 89 70 || 10 10 10 11 91 10 || Szürke tőkehal (Merluccius spp. kivéve Merluccius merluccius, Urophycis spp.) és tengeri angolna (Genypterus blacodes), fagyasztva, feldolgozás céljára (1) (2) || 12 000 || 0% || 2013.1.1.–2015.12.31.

09.2774 || ex 0304 74 19 ex 0304 95 50 || 10 20 || Szürke tőkehal (Merluccius productus), fagyasztott filé és egyéb húsok, feldolgozás céljára (1) (2) || 12 000 || 0% || 2013.1.1.–2015.12.31.

09.2770 || ex 0305 63 00 || 10 || Ajóka (Engraulis anchoita), sózva vagy sós lében tartósítva, de nem szárítva és nem füstölve, feldolgozás céljára (1) (2) || 1 500 || 0% || 2013.1.1.–2015.12.31.

09.2788 || ex 0302 41 00 ex 0303 51 00 ex 0304 59 50 ex 0304 86 00 ex 0304 99 23 || 10 10 10 10 10 || Hering (Clupea harengus, Clupea pallasii), darabonként 100 g-nál nagyobb tömegű, vagy pillangófiléként 80 g-nál nagyobb tömegű, a máj és az ikra kivételével, feldolgozás céljára (1) (2) || 15 000 || 0% || 2013.10.1.–2013.12.31. 2014.10.1.–2014.12.31 2015.10.1.–2015.12.31.

09.2792 || ex 1604 12 99 || 31 41 || Hering, fűszerezve és/vagy ecetben vagy sós lében pácolva, feldolgozás céljára (1) (2) || 10 000 || 6% || 2013.1.1.–2015.12.31.

09.2790 || ex 1604 14 16 || 20 30 40 95 || Tonhal- és skipjack-filé (törzsrész), feldolgozás céljára (1) (2) || 20 000 || 0% || 2013.1.1.–2015.12.31.

09.2762 || ex 0306 11 90 ex 0306 21 90 || 10 10 || Languszta és egyéb tengeri rák (Palinurus spp., Panulirus spp., Jasus spp.), élve, hűtve, fagyasztva, feldolgozás céljára (1) (2) (3) || 200 || 6% || 2013.1.1.–2015.12.31.

09.2785 || ex 0307 49 59 ex 0307 99 11 || 10 10 || Tintahaltest (5) (Ommastrephes spp. – az Ommastrephes sagittatus kivételével –, Nototodarus spp., Sepioteuthis spp.) és Illex spp., fagyasztva, bőrével és úszóival, feldolgozás céljára (1) (2) || 45 000 || 0% || 2013.1.1.–2015.12.31.

09.2786 || ex 0307 49 59 ex 0307 99 11 || 20 20 || Tintahal (Ommastrephes spp. – a Ommastrephes sagittatus kivételével –, Nototodarus spp., Sepioteuthis spp.) és Illex spp., fagyasztva, egészben vagy csak a karok és az úszók, feldolgozás céljára (1) (2) || 2 000 || 0% || 2013.1.1.–2015.12.31.

09.2777 || ex 0303 67 00 ex 0304 75 00 ex 0304 94 90 || 10 20 20 || Alaszkai sávos tőkehal (Theragra chalcogramma) fagyasztva, fagyasztott filé és egyéb fagyasztott húsok, feldolgozás céljára (1) (2) || 260 000 || 0% || 2013.1.1.–2015.12.31.

09.2772 || ex 0304 93 10 ex 0304 94 10 ex 0304 95 10 ex 0304 99 10 || 10 10 10 10 || Halpaszta (surimi), fagyasztva, feldolgozás céljára (1) (2) || 40 000 || 0% || 2013.1.1.–2015.12.31.

09.2746 || ex 0302 89 90 || 30 || Piros csattogóhal (Lutjanus purpureus), frissen, hűtve, feldolgozás céljára (1) (2) || 1 500 || 0% || 2013.1.1.–2015.12.31.

09.2748 || ex 0302 90 00 ex 0303 90 90 ex 0305 20 00 || 95 91 11 || Kemény halikra, frissen, hűtve, fagyasztva, sózva vagy pácolva || 10 000 || 0% || 2013.1.1.–2015.12.31.

09.2750 || ex 1604 32 00 || 10 || Kemény halikra, megmosva, megtisztítva a hozzátapadt szervektől és egyszerűen besózva vagy sós lében tartósítva, feldolgozás céljára (1) || 5 000 || 0% || 2013.1.1.–2015.12.31.

09.2764 || ex 1604 11 00 || 20 || Csendes-óceáni lazac (Oncorhynchus spp.), ipari felhasználásra, (hús)krémek vagy kenhető készítmények gyártásához (1) || 1 200 || 0% || 2013.1.1.–2015.12.31.

09.2784 || ex 1605 10 00 || 11 19 || „King” (Paralithodes camchaticus), „Hanasaki” (Paralithodes brevipes), „Kegani” (Erimacrus isenbecki), „Queen” és „Snow” (Chionoecetes spp.), „Red” (Geryon quinquedens), „Rough stone” (Neolithodes asperrimus), Lithodes santolla, „Mud” (Scylla serrata), „Blue” (Portunus spp.) fajokhoz tartozó rákok, egyszerűen vízben főzve és héjuktól megfosztva, fagyasztva is, legalább 2 kg nettó tömegű közvetlen kiszerelésben || 2 500 || 0% || 2013.1.1.–2015.12.31.

(1) A kontingensnek meg kell felelnie a 2454/93/EGK rendelet 291. és 300. cikkében meghatározott feltételeknek.

(2) A kontingens nem vonatkozik olyan termékekre, amelyeken kizárólag a következők közül egy vagy több műveletet szándékoznak elvégezni:

tisztítás, kizsigerelés, a farok és a fej eltávolítása,

darabolás (kivéve a kockára vágást, a filézést, a szeletelést vagy a fagyasztott tömbök felvágását, vagy a fagyasztott, védőpapírral elválasztott filétömbök szeletélését),

mintavétel, válogatás,

címkézés,

csomagolás,

hűtés,

fagyasztás,

mélyfagyasztás,

kiolvasztás és

szétválasztás.

A kontingens nem vonatkozik olyan termékekre, amelyeken kontingensre való jogosultságot biztosító kezelést vagy műveleteket szándékoznak elvégezni, amennyiben az ilyen kezelés vagy műveletek elvégzése kiskereskedelmi vagy vendéglátó-ipari szinten történik.

A kontingens csak emberi fogyasztásra szánt termékekre vehető igénybe.

(3) A 0306 11 90 KN-kód (TARIC-kód: 10) és a 0306 21 90 KN-kód (TARIC-kód: 10) alá tartozó termékek a (2) lábjegyzet ellenére a kontingens alá tartoznak, amennyiben az alábbi műveletek egyikét vagy mindkét műveletet elvégzik rajtuk: a fagyasztott termék szétválasztása, a fagyasztott termék hőkezelése a káros anyagok eltávolítása céljából.

(4) A 1605 21 90 KN-kód (TARIC-kódok: 45 és 55) és a 1605 29 00 KN-kód (TARIC-kódok: 50 és 60) alá tartozó termékek a (2) lábjegyzet ellenére a kontingens alá tartoznak, amennyiben elvégzik rajtuk az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendelet[11] I. mellékletében meghatározott, a garnélarák és a fűrészes garnélarák csomagológázokkal történő kezelését.

(5) Lábasfejűek teste vagy tintahal fej és kar nélkül.

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

Az uniós feldolgozók egyes halászati termékekkel való ellátásának 2013 és 2015 közötti időszakra történő biztosítását szolgáló kereskedelmi vonatkozású intézkedésekről szóló tanácsi rendeletre vonatkozó javaslat

2. KÖLTSÉGVETÉSI TÉTELEK:

Alcím és jogcímcsoport: 1. cím, 12. alcím, 120. jogcímcsoport.

A költségvetésben a 2012. évre előirányzott összeg: 19 171 200 000 EUR

3. PÉNZÜGYI HATÁS:

¨ A javaslatnak nincs pénzügyi hatása.

x A javaslatnak nincs pénzügyi hatása a kiadásra, viszont van a bevételre. Ez a hatás a következő:

(millió EUR egy tizedesjegyig)

Költségvetési tétel || Bevétel[12] || 2013. év || 2014. év || 2015. év

120. jogcímcsoport || Saját forrásokra gyakorolt hatás || - 170/év || - 175,5/év || - 180,7/év

4. CSALÁS ELLENI INTÉZKEDÉSEK

Az e tanácsi rendeletben szereplő egyes termékek végső felhasználásának ellenőrzését a Közösségi Vámkódex végrehajtására vonatkozó rendelkezések megállapításáról szóló 2454/93/EGK bizottsági rendelet 291–300. cikkével összhangban kell elvégezni.

5. EGYÉB ÉSZREVÉTELEK

A rendelet fő hatása az Európai Uniót érintő bevételkiesés. A legfrissebb (2010-es) teljes statisztikát alapul véve az e rendelet alkalmazásából eredő bevételkiesés a 2013-ban kezdődő hároméves időszak első évében 170 millió EUR-ra becsülhető. A 2014-re és 2015-re vonatkozó becslések a 2013. évi bevételkiesést veszik alapul, 3%-os inflációs ráta figyelembevételével.

A 2013., a 2014. és a 2015. évre meghatározott bevételkiesések nettó összegek, vagyis a 25%-os beszedési költséggel csökkentett bruttó összegek.

Az említett összeget az MFN-vámtételek és a kontingensek teljes felhasználási aránya alapján számították ki. Az összeg tehát a bevételkiesés maximális értékét tükrözi, mivel a Közösség kedvezőbb kereskedelmi kedvezményeket nyújt a harmadik országok különböző csoportjainak (GSP, GSP+, FTA), továbbá a kontingensek felhasználási aránya – a kontingensekben foglalt termékek esetében – átlagosan 75%.

Mivel azonban az MFN-vámtételek nem minden esetben alkalmazandók, a tényleges bevételkiesés általában alacsonyabb (a becsült összeg 47 millió EUR). A becslések szerint a halászati termékek EU-ba irányuló behozatalát átlagban kevesebb mint 3%-os értékvám sújtja, ezzel szemben a halászati termékekre vonatkozó MFN-vámtétel átlagban 10,9%-os.

|| || || || || || || ||

|| HALAK BEHOZATALI KONTINGENSÉRE VONATKOZÓ JAVASLAT 2013.1.1. – 2015.12.31 || || ||

|| BECSÜLT ELMÉLETI BEVÉTELKIESÉS (a 2010. évi behozatali adatok alapján) || || ||

|| || ||

|| || || || || || || ||

|| Javaslat 2013–2015 (tonna) || || || || || || ||

Termékleírás || MFN vámtétel (%) || Kontin-gens-vámtétel (%) || Az EU-27 2010. évi EU-n kívüli behozatala || Elméleti ||

|| (vagy becsült átlag különböző vámok alkalmazása esetén) || || || || bevételkiesés ||

|| || || || (EUR) ||

|| || Meny-nyiség || Érték || (egységre jutó érték) || ||

|| || || || (tonna) || (000 EUR) || (EUR/ton-na) || ||

|| || || || || || || ||

Tőkehal (Gadus morhua, Gadus ogac, Gadus macrocephalus), valamint a Boreogadus saida fajhoz tartozó halak, a máj és az ikra kivételével, frissen, hűtve vagy fagyasztva, feldolgozás céljára || 60.000 || 12% || 0% || 56.842 || 141.448 || 2.488 || 17.916.780 ||

Tőkehal (Gadus morhua, Gadus ogac, Gadus macrocephalus), valamint a Boreogadus saida fajhoz tartozó halak sózva vagy sós lében tartósítva, de nem szárítva és nem füstölve, feldolgozás céljára || 2.600 || 13% || 0% || 3.371 || 12.456 || 3.695 || 1.248.926 ||

Tőkehal (Gadus morhua, Gadus macrocephalus), fagyasztott filé és egyéb fagyasztott húsok, feldolgozás céljára || 23.000 || 7,5% || 0% || 20.000 || 74.116 || 3.706 || 6.392.505 ||

Kék gránátoshal (Macruronus spp.), fagyasztott filé és egyéb fagyasztott húsok, feldolgozás céljára || 20.000 || 11,2% || 0% || 30.963 || 48.350 || 1.562 || 3.497.852 ||

A Pandalus borealis és a Pandalus jordani fajhoz tartozó garnélarák, héjában is, frissen, hűtve vagy fagyasztva, légmentes csomagolásban is, vagy főzve, feldolgozás céljára || 38.300 || 20% || 0% || 20.627 || 110.586 || 5.361 || 41.066.988 ||

A Penaeus vannamei fajhoz tartozó garnélarák, héjában is, frissen, hűtve vagy fagyasztva, feldolgozás céljára || 20.000 || 12% || 0% || 305.580 || 1.623.166 || 5.312 || 12.748.224 ||

Szürke tőkehal (Merluccius spp. kivéve Merluccius merluccius, Urophycis spp.) és tengeri angolna (Genypterus blacodes), fagyasztva, feldolgozás céljára || 12.000 || 15% || 0% || 9.837 || 21.408 || 2.176 || 3.917.292 ||

Szürke tőkehal (Merluccius productus), fagyasztott filé és egyéb húsok feldolgozás céljára || 12.000 || 6,1% || 0% || 10.986 || 18.651 || 1.698 || 1.242.721 ||

Ajóka (Engraulis anchoita), sózva vagy sós lében tartósítva, de nem szárítva és nem füstölve, feldolgozás céljára || 1.500 || 10% || 0% || 2.137 || 3.920 || 1.834 || 275.152 ||

Hering (Clupea harengus, Clupea pallasii), darabonként 100 g-nál nagyobb tömegű, vagy félbevágva 80 g-nál nagyobb tömegű, a máj és az ikra kivételével, feldolgozás céljára || 15.000 || 15% || 0% || 14.770 || 8.955 || 606 || 1.364.167 ||

Hering, fűszerezve és/vagy ecetben vagy sós lében pácolva, feldolgozás céljára || 10.000 || 20% || 6% || 16.452 || 20.181 || 1.227 || 1.717.323 ||

Tonhal- és skipjack-filé (törzsrész), feldolgozás céljára || 20.000 || 24% || 0% || 33.153 || 122.560 || 3.697 || 17.744.638 ||

Languszta és egyéb tengeri rák (Palinurus spp., Panulirus spp., Jasus spp.), élve, hűtve, fagyasztva, feldolgozás céljára || 200 || 12,5% || 6% || 189 || 2.899 || 15.339 || 199.402 ||

Tintahaltest (Ommastrephes spp. – az Ommastrephes sagittatus kivételével –, Nototodarus spp., Sepioteuthis spp.) és Illex spp., fagyasztva, bőrével és úszóival, feldolgozás céljára || 45.000 || 8% || 0% || 27.935 || 80.184 || 2.870 || 10.333.360 ||

Tintahal (Ommastrephes spp. – az Ommastrephes sagittatus kivételével –, Nototodarus spp., Sepioteuthis spp.) és Illex spp., fagyasztva, egészben vagy csak a karok és az úszók, feldolgozás céljára || 2.000 || 8% || 0% || 1.589 || 2.061 || 1.297 || 207.527 ||

Alaszkai sávos tőkehal (Theragra chalcogramma) fagyasztva, fagyasztott filé és egyéb fagyasztott húsok, feldolgozás céljára || 260.000 || 11,2% || 0,0% || 216.956 || 523.033 || 2.411 || 70.201.889 ||

Halpaszta (surimi) fagyasztva, feldolgozás céljára || 40.000 || 14,2% || 0% || 37.724 || 77.191 || 2.046 || 11.622.439 ||

Piros csattogóhal (Lutjanus purpureus), frissen, hűtve, feldolgozás céljára || 1.500 || 15% || 0% || 1.466 || 3.297 || 2.249 || 506.020 ||

Kemény halikra, frissen, hűtve, fagyasztva, sózva vagy pácolva || 10.000 || 10,5% || 0% || 9.076 || 43.795 || 4.825 || 5.066.632 ||

Kemény halikra, megmosva, megtisztítva a hozzátapadt szervektől és egyszerűen besózva vagy sós lében tartósítva, feldolgozás céljára || 5.000 || 20% || 0% || 3.049 || 55.335 || 18.149 || 18.148.573 ||

Csendes-óceáni lazac (Oncorhynchus spp.), ipari felhasználásra, (hús) krémek vagy kenhető készítmények gyártásához || 1.200 || 5,5% || 0% || 876 || 4.092 || 4.671 || 308.301 ||

„King” (Paralithodes camchaticus), „Hanasaki” (Paralithodes brevipes), „Kegani” (Erimacrus isenbecki), „Queen” és „Snow” (Chionoecetes spp.), „Red” (Geryon quinquedens), „Rough stone” (Neolithodes asperrimus), Lithodes santolla, „Mud” (Scylla serrata), „Blue” (Portunus spp.) fajokhoz tartozó rákok, egyszerűen vízben főzve és héjuktól megfosztva, fagyasztva is, legalább 2 kg nettó tömegű közvetlen kiszerelésben || 2.500 || 8% || 0% || 1.979 || 14.716 || 7.436 || 1.487.216 ||

VÉGÖSSZEG || n.a. || n.a. || n.a. || n.a. || n.a. || n.a. || 227.213.927 ||

[1] A közös halászati politika reformjáról bővebb tájékoztatás, többek között a Bizottság javaslatai és a hatásvizsgálatok itt találhatók: http://ec.europa.eu/fisheries/index_hu.htm.

[2] HL L 291., 2009.11.7., 8. o.

[3] HL L 17., 2000.1.21., 22. o.

[4] HL L 349., 2011.12.31., 1. o.

[5] HL …

[6] HL L 291., 2009.11.7., 8. o.

[7] HL L 17., 2000.1.21., 22. o.

[8] COM/2011/0416 végleges.

[9] HL L 349., 2011.12.31., 1. o.

[10] HL L 253., 1993.10.11., 1. o.

[11] HL L 354., 2008.12.31., 16. o.

[12] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, vagyis a 25 %-os beszedési költséggel csökkentett bruttó összegeket.